Covid-19: May 10ପରେ ଭାରତରେ ଆହୁରି ଅଧିକ ତାଣ୍ଡବର ଲୀଳା ପ୍ରଦର୍ଶନ କରିବ କରୋନା ! - Enews Online\nCovid-19: May 10ପରେ ଭାରତରେ ଆହୁରି ଅଧିକ ତାଣ୍ଡବର ଲୀଳା ପ୍ରଦର୍ଶନ କରିବ କରୋନା !\nଏପ୍ରିଲ୍ ମାସରେ ଭାରତରେ ହୋଇଥିବା କରୋନାର ରେକର୍ଡ ସମସ୍ତଙ୍କୁ ଆଶ୍ଚର୍ଯ୍ୟ କରିଦେଇଛି । ଅନେକ ଅଧ୍ୟୟନ ଏବଂ ଗଣେଷକ ମାନଙ୍କର କହିବା ଅନୁଯାୟୀ, ଦେଶରେ ମଇ-୧୫ ଆଖପାଖରେ କରୋନା ଶୀର୍ଷରେ ଆସିପାରେ ଏବଂ ତାହାପରେ ଏହାର ବେଗ ଧୀର ହୋଇଯିବ । ତେବେ ଏକ ନୂତନ ଅଧ୍ୟୟନରେ ଦାବି କରାଯାଇଛି କି ଭାରତ ପାଇଁ ଏହି କଷ୍ଟକର ସମୟ ଆହୁରି ବଢି ଯାଇପାରେ ।\nଏକ ନୂତନ ଅଧ୍ୟୟନ ଅନୁଯାୟୀ, କରୋନାର ଶୀର୍ଷର ସମୟସୀମା ଜୁନ୍ ମାସ ପର୍ଯ୍ୟନ୍ତ ଯାଇପାରେ । ଏହି ଅଧ୍ୟୟନ ହଙ୍ଗକଙ୍ଗର ଏକ ବ୍ରୋକରେଜ୍ କମ୍ପାନୀ ସିଏଲଏସଏ କରିଛି । ଅଧ୍ୟୟନ ଅନୁଯାୟୀ, ଭାରତରେ କରୋନାର ଦ୍ବିତୀୟ ଲହର ଜୁନ୍ ମାସରେ ଶୀର୍ଷରେ ରହିବ । ଏହି ଅନୁମାନ ଆମେରିକା, ବ୍ରାଜିଲ୍, ୟୁକେ ସମେତ ୧୨ଟି ଦେଶର ବିଶ୍ଳେଷଣ ଉପରେ ଆଧାରିତ ଅଟେ ।\nଆପଣଙ୍କୁ କହିରଖୁଛୁ ଯେ, ଏହି ୧୨ଟି ଦେଶକୁ କରୋନା ଭୁତାଣୁର ଦ୍ବିତୀୟ ଲହରର ସାମ୍ନା କରିବାକୁ ପଡିଛି । ଅଧ୍ୟୟନ ଅନୁଯାୟୀ, ଏହି ୧୨ଟି ଦେଶରେ କରୋନା ଶୀର୍ଷରେ ସେତେବେଳେ ଆସିଛି, ଯେତେବେଳେ ମୋଟ ଜନସଂଖ୍ୟାର ୨ ପ୍ରତିଶତ ଲୋକ ଏହାର ଶିକାର ହୋଇଛନ୍ତି ।\nଅଧ୍ୟୟନରେ କୁହାଯାଇଛି କି ଦ୍ବିତୀୟ ଲହରରେ ବର୍ତ୍ତମାନ ଭାରତର ଜନସଂଖ୍ୟାର ମୋଟ ୦.୫ ପ୍ରତିଶତ ଲୋକ ସଂକ୍ରମିତ ହୋଇଛନ୍ତି ଏବଂ ୨ ପ୍ରତିଶତ ଲୋକଙ୍କୁ ସଂକ୍ରମିତ ହେବାରେ ପ୍ରାୟତଃ ୨ ମାସ ସମୟ ଲାଗିପାରେ । ମହାରାଷ୍ଟ୍ର ବର୍ତ୍ତମାନ ୧.୮ ପ୍ରତିଶତରେ ରହିଛି ଏବଂ ଏକ ସପ୍ତାହରୁ ମଧ୍ୟ କମ୍ ସମୟରେ ତାହା ଏହି ସ୍ତରରେ ପହଞ୍ଚି ଯାଇପାରେ ।\nଅଧ୍ୟୟନରେ ଭାରତ ପାଇଁ କରାଯାଇଥିବା ଏହି ଅନୁମାନ ନିଶ୍ଚିତ ଭାବରେ ଚିନ୍ତିତ କରିଦେବା ଭଳି ଅଟେ । କରୋନାର ମାମଲା ଏବଂ ଏହାଦ୍ବାରା ହେଉଥିବା ମୃତ୍ୟୁ ଯଦି ଜୁନ୍ ମାସ ପର୍ଯ୍ୟନ୍ତ ଯାଏ, ତେବେ ପରିସ୍ଥିତି ଭୟଙ୍କର ହୋଇପାରେ ।\nଏହାପୂର୍ବରୁ ଆମେରିକାରେ ମିଶିଗନ୍ ବିଶ୍ୱବିଦ୍ୟାଳୟରେ ମହାମାରୀ ବିଶେଷଜ୍ଞ ଭ୍ରାମର ମୁଖାର୍ଜୀ ମଧ୍ୟ ଭାରତରେ ବଢୁଥିବା ମାମଲା ଉପରେ ଟ୍ୱିଟ୍ କରିଥିଲେ । ସେ ଦେଶରେ କରୋନାର ପରିସ୍ଥିତି ବିଷୟରେ ପ୍ରକାଶ କରି କହିଥିଲେ କି ମଇ ମାସର ମଝି ପର୍ଯ୍ୟନ୍ତ ପ୍ରତିଦିନ ୮-୧୦ ଲକ୍ଷ ନୂତନ ମାମଲା ସାମ୍ନାକୁ ଆସିପାରେ ଏବଂ ମଇ ୨୩ ଆଖାପାଖରେ ପ୍ରତିଦିନ ୪,୫୦୦ ଜଣ ଲୋକ କରୋନା ଯୋଗୁଁ ନିଜର ପ୍ରାଣ ହରାଇପାରନ୍ତି ।\nଏହାବ୍ୟତୀତ ଆଇଆଇଟି ବୈଜ୍ଞାନିକ ମାନଙ୍କର ଏକ ଦଳ ମଧ୍ୟ ନିକଟରେ ଏକ ଅଧ୍ୟୟନ ଜାରି କରିଥିଲେ, ଯେଉଁଥିରେ ଆଗାମୀ ଦିନରେ ଭାରତରେ ବଢୁଥିବା କରୋନା ମାମଲା ବିଷୟରେ ବର୍ଣ୍ଣନା କରାଯାଇଥିଲା । ବୈଜ୍ଞାନିକମାନେ ଆଶଙ୍କା ପ୍ରକାଶ କରିଛନ୍ତି କି ମଇ ମାସର ମଝି ଭାଗ ପର୍ଯ୍ୟନ୍ତ କରୋନା ମାମଲା ୧୦ ଲକ୍ଷ ଉପରକୁ ଯାଇପାରେ ।\nକରୋନାର ବଢ଼ୁଥିବା ସଂଖ୍ୟା ମଧ୍ୟରେ ଦେଶରେ ୧୮ ବର୍ଷ ଉପରର ବ୍ୟକ୍ତି ମାନଙ୍କୁ ମଧ୍ୟ ଟିକା ଦେବା କାର୍ଯ୍ୟ ଆରମ୍ଭ କରାଯାଇସାରିଛି । ଆଶା ପ୍ରକାଶ କରାଯାଉଛି କି ଅଧିକରୁ ଅଧିକ ଲୋକଙ୍କୁ ଟିକା ଦେଇ ଖୁବଶୀଘ୍ର ଏହି ମହାମାରୀ ଉପରେ ନିୟନ୍ତ୍ରଣ କରାଯାଇପାରିବ ।
